google/wiki40b huggingface dataset:
Valdres Gardsbryggeri

Valdres Gardsbryggeri er et lite bryggeri i Volbu i Øystre Slidre. Det produserer øltypene Brisk, Kvek og Staut. Den førstnevnte øltypen blir levert på tolitersflasker. Gardsbryggeriet startet i 2001, og i 2003 hadde det en omsetning på rundt en million kroner. Bryggerilokalet var opprinnelig et sauefjøs som nå er gjort om til et bryggeri på to etasjer.
Bryggeriet ble lagt ned i 2018.
Cardiff Docks

Cardiff Docks er en havn i det sørlige Cardiff, i Wales. 
På sitt mest travle var den en av de største dokkingssystemene i verden med en total kaikapasitet på 11 km. Den var en gang den viktigste havnen for kulleksport fra det sørlige Wales, men dagen havn er viktig for import og eksport av containere, stål, skogsprodukter, tørrlast og tankskip.
Funhouse (Pink-album)

Funhouse er P!nks femte album, og ble utgitt i 2008. I dette albumet er de nå kjente sangene «So What», «Sober», «Please Don't Leave Me» og «Funhouse». Mesteparten av albumet omhandler bruddet mellom henne og den nåværende ektemannen Carey Hart, som ble sammen igjen en stund etter albumet.
Hårnett

Hårnett er et lite, ofte elastisk nett som tres over langt hår for å holde det på plass. Hårnett og tilsvarende lette hodeplagg blir i dag ofte brukt som del av arbeidstøy, for eksempel av kokker og arbeidsfolk i matvareindustrien og andre bransjer for å unngå å få hår i produktene og at langt hår setter seg fast i maskiner.

Historikk

Skikken med hårnett er dokumentert tilbake til antikkens Hellas.
Hårnett var også vanlig i europeisk mote fra 1200-tallet og framover, gjerne båret med håret kunstferdig oppsatt med bånd og annen pynt eller sammen med andre hodeplagg, deriblant lette kyser og hodetørklær.

I dag

Hårnett er en del av normal påkledning for kvinnelige ryttere og er brukt i de fleste hestesporter, herunder dressur, feltritt, sprangridning og jakt. Organisasjoner som Pony Club oppfordrer sine unge medlemmer til å bli vant til å bruke hårnett når de omgås hester, ikke bare på grunn av utseendet, men også for å eliminere enhver fare for å bli skalpert om rytteren faller av og hesten tråkker på håret.
Ena Sharples, en rollefigur i den britiske såpeoperaen Coronation Street som opprinnelig ble vist mellom 1960 og 1980, ble kjent for å bære hårnett.
A World Without Love

«A World Without Love» er en britisk sang spilt inn av Peter & Gordon, accompaniment conducted by Geoff Lowe i Abbey Road Studios, 21. januar 1964 og utgitt som duoens første single 28. februar 1964. Platebetegnelsen var Columbia DB 7226. Produsent var Norman Newell.
Melodi og tekst var laget av Paul McCartney, men tilskrevet Lennon/McCartney. B-siden var «If I Were You», skrevet av Peter & Gordon.
«A World Without Love» var med på duoens debutalbumer i Storbritannia og i USA med samme tittel som sangen.
«A World Without Love» er én av The Rock and Roll House of Fame's 500 Songs that Shaped Rock and Roll.
Paul McCartney syntes ikke sangen var god nok for The Beatles. Før han gav sangen til Peter and Gordon ble den tilbudt Billy J. Kramer, som avslo den. En vesentlig grunn til at nettopp Peter & Gordon fikk sangen, var at Peter (Peter Asher) var bror til skuespillerinnen Jane Asher som på den tiden var kjent som Paul McCartneys venninne.
McCartney beskrev John Lennons reaksjon på sangen: «Den morsomme første linjen pleide alltid å behage John. Please lock me away - Ja, okey. Slutt på sangen».
Den finnes ikke på noen utgivelser med The Beatles.

Norsk versjon

Andreas Diesen har skrevet en norsk tekst. På norsk bærer den tittelen «I mitt sinns ensomhet».
Kreml kammerorkester

Kreml kammerorkester er et russisk strykeorkester stiftet av Misja Rakhlevskij i Moskva i 1991.
Orkesteret har helt fra stiftelsen vært dirigert av grunnleggeren.
Orkesteret har stor aktivitet med konserter hjemme i Moskva, men også jevnlige CD-innspillinger og turné-virksomhet i hele verden.
Atriplectididae

Utseende

Slanke vårfluer med slanke vinger. Antennene er lengre enn forvingen. Hodet mangler punktøyne (ocelli). Maksillarpalpene er fem-leddete hos begge kjønn, lange og slanke. Mesonotum har to lengderekker av børster. Larven har forkroppen (prothorax) sterkt forlenget (fra det andre beinparet og fremover), hodet og prothorax er svært smale. Prothorax har tre langsmale ryggplater, mesothorax (det andre kroppsleddet) to plater. Den smale forkroppen kan trekkes inn i mesothorax. Larvehuset er laget av sandkorn og grus holdt sammen med silke.

Levevis

I alle fall noen av artene lever på bunnen av stilleflytende bekker i skog, mest i bakevjer og små dammer.
De er trolig åtseletere som lever av døde leddyr som har blitt ført med strømmen.

Utbredelse

Familien har en sørlig utbredelse og er kjent fra Australia, Sør-Amerika og Seychellene.
Fylkesvei 1948

Fylkesvei 1948 går mellom Galterud og Heiberg i Sør-Odal kommune. Veien er 4,8 km lang.
Frem til 2019 hadde veien betegnelsen Fylkesvei 293.
Ordensbånd (sommerfugler)

Utseende

Store (vingespenn oftest 50-90 millimeter), bredvingede, forholdsvis slanke nattfly. Forvingene er gråbrunt spraglete, gjerne med forholdsvis tydelige nyremerker og en lys siksak-linje i den ytre delen. Bakvingene er vanligvis røde eller gule, med svart ytterkant og et svart tverrbånd, sjeldnere svarte med et blått tverrbånd. Larvene er lange og slanke, gråbrunr, tett kledt med nokså korte hår.

Levevis

Ordensbåndene flyr om natten, gjerne på ettersommeren og høsten. De kommer gjerne til lys og også til sukker-åte. Larvene lever på løvtrær og busker.

Utbredelse

Slekten har en holarktisk utbredelse, med rundt halvparten av artene i Palearktis og halvparten i Nord-Amerika. Noen få arter går sør til Sørøst-Asia og den Neotropiske økosonen.

Bildegalleri

Et utvalg av palearktiske arter
Et utvalg av nordamerikanske arter
Debaltseve

Historie

Jernbanestasjonen kom først (1878), og bosettingen vokste opp etterpå. I 1894 ble det bygd verksteder for vedlikehold av jernbanens rullende materiell her. Frem til 1897 vokste folketallet til 2.000 innbyggere, og frem til 1911 steg tallet til 20.000. Mot slutten av tsartiden ble rangerstasjonen her komplettert med fallrampe. I 1930-årene ble byen tilknyttet vann- og strømnettene, og det fikk sitt Dom kulturnji (kulturhus). I 1938 fikk den bystatus.
Manhattan (film)

Handling

Isaac Davis (Woody Allen) har nettopp blitt forlatt av kona Jill (Meryl Streep) for en annen kvinne. Han begynner deretter et forhold med 17 år gamle Tracy (Mariel Hemingway). Isaacs bestevenn Yale Pollack (Michael Murphy) har en affære med journalisten Mary (Diane Keaton). Han elsker både kona Emily (Anne Byrne) og Mary, men bestemmer seg for å gjøre det slutt med Mary. Isaac og Mary blir sammen, men Mary og Yale fortsetter å treffe hverandre.
Trondheim – Oslo til fots

Strekningen Trondheim – Oslo er i moderne tid blitt tilbakelagt til fots ved relativt få anledninger. Utenom transport med hest og på ski, var føttene i eldre tid det eneste framkomstmiddelet på landjorda, og ved behov gikk man til dels lange strekninger. I middelalderen fulgte folk på pilegrimsferd til Nidaros (Trondheim) veiene som i dag har fellesnavnet Pilegrimsleden. Mellom Oslo og Trondheim gikk det flere veier: gjennom Toten og Gudbrandsdalen via Dovrefjell (se Pilegrimsleia over Dovrefjell), via Hamar, samt gjennom Østerdalen.
Det første dokumenterte rekordforsøket til fots i moderne tid ble gjort av setesdølen Notto Fipp, som i 1930 gikk de ca. 550 kilometerne fra Oslo til Trondheim over Dovrefjell på 5 døgn og 22 timer. Utover på 1930-tallet ble Fipps rekord forbedret flere ganger, men da den motsatte veien, fra Trondheim over Dovrefjell til Oslo. Den siste på denne tiden som satte rekord på strekningen var vesterålingen Isak Warvik, som i 1937 gikk på 4 døgn, 1 time og 59 minutter.
På 1980-tallet gjorde maraton- og ultraløperen Torleif Rekkebo fra Trondheim tre forsøk på å sette rekord på distansen, alle fra Trondheim via Dovrefjell til Oslo. I 1986 brukte han 6 døgn på strekningen, i 1988 gjorde en muskelstrekk i låret at han måtte bryte på Gjelleråsen, like før Oslo, før han i juni 1989 løp fra Lerkendal stadion i Trondheim til Bislett stadion i Oslo på 3 døgn, 8 timer og 15 minutter. I motsetning til de som tilbakela strekningen på 1930-tallet, som for det meste gikk (marsjerte), løp Rekkebo. Det er også sannsynlig at strekningen han tilbakela var litt kortere enn den som ble gått drøyt 50 år tidligere, på grunn av veiutbedringer. Men Rekkebo var 56 år gammel da han satte sin rekord, betydelig eldre enn de som gikk strekningen på 1930-tallet.
Sykkelrittet Styrkeprøven fra Trondheim til Oslo er blitt arrangert årlig siden 1967, og følger det meste av veien den ruta som ble fulgt under rekordforsøkene til fots.
Paul Skoe

Egne verk

I 1972 skrev Skoe selv en fortsettelse av Dickie Dick Dickens serien med tittelen "Dickie Dick Dickens i Norge", hvor Dickens og hans venner tar en sving innom Oslo.
Chiasmetes

Utseende

En ganske stor (ca. 35 millimeter), avlang, svartbrun trebukk. Kroppen er jevnbred og litt flat. Antennene er tynne og kortere enn halve kroppslengden. Hodet er kort og bredt, kjevene ikke forstørrede. Pronotum er trapesformet med fint tannete ytterkant, bakhjørnene noe utstående. Det er en kort "stilk" mellom pronotum og dekkvingene, som er parallellsidige med avrundede "skuldre", med ganske svake lengderibber.

Utbredelse

Slekten er utbredt i Ecuador, Peru og Chile.
Royal Dutch Shell

Historie

Selskapet ble grunnlagt i 1890 av Jean Kessler, sammen med Henri Deterding og Hugo Loudon. Dronning  Vilhelmina av Nederland gav selskapet Royal Dutch løyve til å lete etter petroleumsressurser. 
For bedre å kunne konkurrere mot det amerikanske oljeselskapet Standard Oil, fusjonerte Royal Dutch i 1907 med The Shell Transport and Trading Company. Shell Transport-selskapet hadde hovedkontoret i Storbritannia. 
Selskapet utviklet seg til et multinasjonalt selskap, som markedsfører seg under varemerket Shell med logo som viser et kalkskall av fossilet portlandia fra juratiden.
Matriarkat (roman)

Matriarkat er en av Tore Renbergs tidligste romaner, først utgitt av Tiden Norsk Forlag i 1996, og senere solgt til Bertelsmann i Tyskland . Romanen består av 172 s., og er Tore Renbergs andre utgivelse, etter debutboka Sovende floke året før. Matriarkat beveger seg mellom romanens tradisjonelle form og kortprosaens fragmenterte uttrykk, men har en tydelig rød tråd.
«En roman om en ung gutt som bærer på en uvanelig dyp fascinasjon for kvinner, og som er fanget i et altovergripende matriarkat befolket av kjønnsobjekter, lillesøstere, morsfigurer og eldre kvinner. Tidlig i januar 1996 besvimer den 23 år gamle Kjeran Fevang i en park. Han er på vei til aldershjemmet der han arbeider, der han har levd seg inn i de eldre kvinnenes liv; en omsorgsfull og sympatisk yngling. Kjeran sykemeldes fra jobben - men er han syk? Hva er det han ikke kan vende tilbake til, men lengter etter?»
Marg (tidsskrift)

MARG er et tidsskrift om kultur, samfunn og forskning. Det er utgitt i Tromsø, og er det eneste norske allmennkulturelle tidsskrift utgitt utenfor Oslo.
Tidsskriftet ble startet i 2007 og kom ut med tre nummer første år, og er tiltenkt fire nummer per år. Det er valgt ut av Norsk kulturråd til den nye innkjøpsordningen for tidsskrift. I tillegg til artikler, reportasjer og intervjuer inneholder Marg også fargefotografier og tegneserier.
Bladet utgis på eget forlag av Margmedia.
Røshnes Jazz Band

Røshnes Jazz Band er et norsk jazzband. Det ble dannet i Sandefjord i 1979. Som utgangspunkt i det som blir spilt har bandet den tradisjonelle New Orleans-musikken og rytmikken, men repertoaret inkluderer også nyere komposisjoner samt stiler.
Helt fra Røshnes Jazz Band ble dannet har det medvirket på flere festivaler i inn- og utland. Røshnes Jazz Band har hatt turnéer i Norge, Sverige, Danmark, England samt USA og opptrådte på New Orleans Jazz & Heritage Festival i 1982 samt 1987.
I 1982 ble Røshnes Jazz Band æresborgere av New Orleans.
Røshnes Jazz Band har spilt inn fire albumer, deriblant «Twenty and Tight» (Herman Records HJCD 1021) fra 1999.
Calleagris

Utseende

Middelsstore, brune smygere med hvite flekker.

Utbredelse

Slekten er utbredt i sentrale og sørlige deler av Afrika.
Harrestrup Å

Harrestrup Å (tidligere Harestorp) er en dansk elv som har utspring ved Harrestrup ved Herstedøster nord for Albertslund. Fra utløpet flyter den omgitt av brede enger ut i Damhus Sø for derfra å fortsette i et sydøstlig løp mellom Hvidovre og Vigerslev, hvor elven også kalles Damhusåen, for så å munne ut ved Kalvebod Strand. Ved denne elvens munning menes det at Vindeboder en gang lå.
Elven flyter mot nord i forbindelse med Svanesøen ved Ballerup og forsyner flere steder med vann, foruten Harrestrup også Ejby og Riskær. Vest for Damhusengen lå fra gammel tid landsbyen Rødovre, Aworthe øffre (Rødovre), egl. den øvre landsby ved elvebredden. Øst for Damusengen, et forhenværende elvedelta, lå landsbyen Hvidovre Aworthe ydræ. Ordet Aworthe er olddansk for elvebredd (åbred).
Mazda Luce

1965

Etter en avtale med Bertone i april 1962 ble prototypen Luce 1500 presentert i 1965. Modellen var en vakker sedan designet av italienske Giorgetto Giugiaro, og liknet mer på datidens BMW-modeller enn på de øvrige modellene fra Mazda.
Produksjonsversjonen fikk en høyere taklinje enn prototypen, men beholdt det samme uttrykket. Det var en frontmotorisert, bakhjulsdrevet sedan med en 1.5 l motor med overliggende kamaksel og 78 hk. Den solgte ikke spesielt godt etter introduksjonen, og en større motor på 1.8 l ble tilbudt fra 1968. Denne modellen, kalt Luce 1800, hadde en ytelse på 104 hk, og samtidig ble også en stasjonsvognutgave tilbudt.

R130

En Luce-variant med wankelmotor ble introdusert året etter. Luce R130 ble produsert fra oktober 1969 til 1972, og var utstyrt med en 1.3 l 13A wankelmotor, som leverte 126 hk. Interessant nok var denne varianten fremhjulsdrevet.

1972

I 1972 fikk modellen med wankelmotor navnet Mazda RX-4 for eksportmarkeder. Den var tilgjengelig som coupe, sedan og stasjonsvogn, og ble produsert med to ulike wankelmotorer, 12A-motoren samt en «lavutslipps»-utgave, 13B.

1978

Modellen Luce Legato, introdusert i 1978, var en stor og luksuriøs sedanmodell, tilgjengelig med både stempel- og wankelmotorer. Den var også tilgjengelig som firedørs stolpeløs hardtop, samt i en stasjonsvognutgave.
I tillegg til de stempelmotoriserte variantene ble modellen også levert med 12A- eller 13B-wankelmotorer. Utgavene med stempelmotor ble eksportert under navnet Mazda 929, mens wankelmotoriserte biler fikk navnet Mazda RX-9 i eksportmarkedene.

1981

I 1981 hentet Mazda frem «Cosmo»-navnet for coupémodellen, mens sedanmodellene ble eksportert som Mazda 929. Produksjonen av Cosmo fortsatte etter at Luce ble tatt ut av produksjon i 1986.

1986

1986-modellen var stor og luksuriøs, og nå utstyrt med Mazdas 13B wankelmotor med turbo som en av mange motoralternativer. Den ble fortsatt eksportert under navnet Mazda 929. Luce forble i produksjon frem til 1991, da Mazda Sentia ble lansert.
Kapelle (Nederland)

De hervormde kerk

Kirken brukes av den nederlandske statskirken (ned. Nederlands Hervormde Kerk). Den eldste delen, koret,  regnes å være fra rundt 1300, mens skipet ble bygget i 1427 og ble forhøyd rundt 1480. Sakristiet ble føyd til rundt 1400, nordkoret i det 15. århundre og gravkapellet i det 16. århundre. Tårnet fra det 14. århundre er uvanlig, det har et mindre tårn i hvert av sine fire hjørner. Også noe av inventaret er verd å nevne, for eksempel prekestolen fra 1600 og dåpshekken fra det 17. århundre.

Den Franske militærkirkegården

16. mai 1940 fant harde kamper mellom tyske og franske motoriserte enheter sted ved Kapelle, de franske troppene hadde kommet Nederland til unnsetning da tyskerne angrep. 17. mai 1940 ble 65 franske soldater begravet her av Kapelles innbyggere.
Etter den andre verdenskrigen ble alle franske døde flyttet hit og begravet (på nytt). 16. mai 1950 ble kirkegården offisielt tatt i bruk. Totalt er 217 franske soldater begravet her, sammen med 20 marokkanske soldater som døde mens de tjenestegjorde i den franske hæren og en belgisk soldat.
Lowell-observatoriet

Lowell-observatoriet (engelsk: Lowell Observatory) er et observatorium i Flagstaff i delstaten Arizona. Det ble åpnet av Percival Lowell i 1894.
Observatoriet er sentrum for forskergruppen Deep Ecliptic Survey som har gjort omfattende fremskritt i det å finne mindre objekter i solsystemet.
Finn Lützow-Holm

Bakgrunn

Etter oppveksten i Risør tok han examen artium 1907 og Sjøkrigsskolen 1912.

Militær

Med flysertifikat fra 1916 var han i Marinens flyvåpen, sjef ved lufthavna i Kristiansand sommeren 1918, offiser ved Marinens flyfabrikk i Horten 1919. I 1920 var han patruljerende ved Marinens flystasjon i Haugesund sammen med flyger Hjalmar Riiser-Larsen og to Sopwith Baby (F.112 og F.116). Med tittelen premierløytnant fløy de to 12. juli 1922 på den 47 timer lange ferden Horten-Kirkenes og tilbake med hvert sitt Hansa-Brandenburg W.33 sjøfly (F.56 og F.58). Landets første legeflygning var del av turen.
Lützow-Holm ledet an med to Hansa W.33 (F.18 og F.22 på D/S Ingertre) i leteekspedisjonene etter Roald Amundsen i juni 1925 og førte det første postflyet (flybåten N-25) til England, fra Oslo til Harwich, i mars 1927. Året etter fløy han det første toktet etter at Umberto Nobile ble meldt savnet nordom Svalbard i 1928, og da Roald Amundsen på Latham forsvant var Lützow-Holm også med og fløy Hansa-Brandenburg W.33 (F.36) på den leteaksjonen. Derpå hentet han Lars Christensens nye «Quartssiluni», et Lockheed Vega fra USA, til bruk på den tredje Norvegia-ekspedisjonen i 1929-1930 med Riiser-Larsen, hvor Bouvetøya ble kartlagt med et Hansa-Brandenburger W.33 (F.18), og de to pilotene plantet et norsk flagg på Enderby Land den 22. desember 1929.
Innlagt i Cape Town med blindtarmbetennelse kunne han ikke fortsette på den fjerde i 1930.
I tiden 1931-34 var han på nytt ved Marinens flyfabrikk, før han gikk til Marinens flyvåpen og i desember 1935 mistet foten under krasj i Italia med et Breda Ba.28-fly de hadde anskaffet.
Han ble kommandør og sjef for Marinens flyvåpen i 1938, samtidig med at han fortsatte som prøveflyger for flyfabrikken. 
Under andre verdenskrig flyktet han til Sverige i 1941 og fløy til Skottland og var i London ut krigen som leder i eksil, sammen med Hjalmar Riiser-Larsen.  
Etter krigen gikk han til marinen og var ved Sjøforsvarets overkommando.
Hans sønn Ole Lützow-Holm (1922-42) var cand.jur. drev illegal pengehjelp og nyhetsformidling og var blant 17 som ble henrettet ved Trandumskogen.
28. september

Navnedag

Lena,   Lene
Königgrätzer Marsch

Historie

Det første utkastet til marsjen skal ha blitt skrevet av Piefke på slagmarken. Marsjen, som går i 6/8-dels takt, følger slaget i to deler. Den første delen skildrer kampen mellom det første prøyssiske kontingentet og østerrikerne, mens den andre delen skildrer ankomsten av de prøyssiske forsterkningene. Piefke brukte en annen marsj, Der Hohenfriedberger som mellomspill, for å skape en sammenheng med Fredrik den stores tidligere seire over Østerrike i det 18. århundre.
Marsjen er også brukt ved flere anledninger senere og ved alle nyere tyske militærparader, mens den i Østerrike blir hørt svært sjeldent, ettersom den er assosiert med Østerrikes tap. Slik som mange andre tyske mlitærmarsjer og komposisjoner, brukte nasjonalsosialistene marsjen i mange sammenhenger. Marsjen er også kjent som en av Adolf Hitlers favoritt-marsjer, og den ble ofte spilt under offentlige fremtredener. Denne konnotasjonen har allikevel ikke lagt en demper på marsjens popularitet, og den har blitt innspilt flere ganger etter Andre verdenskrig. Som mange tyske militærmarsjer er den også brukt av den chilenske og den russiske hæren. Marsjen fungerer også som regimentmarsj for den 2. bataljonen, Jamaica regimentet, og galoppmarsjen (med en fransk fanfare) til det chilenske 1. Panserte Kavaleriregimentet «Grenaderos». Det var også marsjen til det 91. Oldenburg Infanteriregimentet og parademarsj til det 1. Bayerske Infanteriregimentet «König» i Keiserriket Tyskland sin hær.
Jiangdu

Jiangdu (kinesisk: 江都; pinyin: Yízhēng) er et byfylke i byprefekturet Yangzhou i provinsen Jiangsu i Folkerepublikken Kina.
Befolkningen var på 1 067 643 innbyggere i 1999.

Samferdsel

Kinas riksvei 328 i løper gjennom området, fra Nanjing via blant annet Yangzhou til Nantong.
Tettigarctidae

Utseende

Middelsstore, brunlige sikader. De ligner sangsikader (Cicadidae), men skiller seg fra disse ved at hodet er mindre, pronotum større, ved at kroppen er kledt med korte, oppstående hår og ved noen detaljer i vingenes årenett. Hodet er bare omtrent halvparten så bredt som pronotum, som er meget stort og omtrent åttekantet. Det dekker nesten hele ryggsiden av thorax. Vingene er store og gjennomsiktige, brunlige med oppstående hår og tydelig årenett. Beina er forholdsvis spinkle. Bakkroppen er kjegleformet tilspisset. I motsetning til sangsikadene mangler de "ører" (tympana) på bakkroppen og lydorganet er lite utviklet.

Levevis

Tettigarctidae er nattaktive og holder seg skjult om dagen. I motsetning til sangsikadene lager de ikke hørbar sang, men kjønnene kommuniserer ved hjelp av vibrasjoner gjennom underlaget. Disse blir fanget opp med spesielle sanseorganer som sitter mellom klørne på føttene. Nymfene lever av sevje.
Christian Grindheim

Tidlig karriere

Grindheim startet fotballkarrieren i SK Haugar, men meldte overgang til FK Haugesund, og debuterte på klubbens A-lag som 17-åring i 2000. Grindheim ble tidlig anerkjent som et stort talent, og allerede sesongen etter var han tilnærmet fast på FKHs midtbane.

Vålerenga

Etter Haugesunds nedrykk til 2. divisjon i 2004 ble det åpenbart at Grindheim kom til å forlate klubben til fordel for en Tippeligaklubb, og i 2005 ble han solgt til Vålerenga Fotball.
Grindheim ble av mange omtalt som årets funn i Tippeligaen i 2005 da han vant serien med Vålerenga, og ble utnevnt til kaptein for Vålerenga i 2007.

Utenlandsopphold

Etter 2007-sesongen ble Grindheim solgt til nederlandske Heerenveen.
Han skrev under en treårskontrakt med danske København 15. juni 2011.
Han returnerte til Vålerenga i januar 2013, da han ble hentet tilbake av gamletrener Kjetil Rekdal og ble tildelt kapteinsbindet.

Landslagskarriere

I løpet av sin tid i Haugesund, ble Grindheim fast inventar på aldersbestemte landslag.
Etter overgangen til Vålerenga i 2005 debuterte han på landslaget i privatlandskampen mot Sveits i august.
Haugesunderen spilte sin 25. A-landskamp den 1. april 2009. Det betyr at han får gullklokka fra NFF, noe som blant annet gir ham gratis adgang til alle arrangementer i regi av NFF.
Wang Yuanlu

Bibliografi

Peter Hopkirk, Bouddhas et rôdeurs sur la route de la soie, 1995, Picquier. ISBN 2-87730-215-6
NM i svømming langbane 2018

NM i svømming langbane 2018 ble arrangert i Tøyenbadet i Oslo 12.-15. juli 2018.
Veikartet for fred

Veikartet for fred er en plan som behandler hvordan Israel-Palestina-konflikten skal løses. Initiativet til planen ble tatt av USAs president George W. Bush i en tale den 24. juni 2002, hvor han tok til orde for en uavhengig palestinsk stat i fredelig sameksistens med Israel. Planen ble presentert i april 2003 av en «kvartett» av internasjonale aktører: USA, EU, Russland og FN. Partene i avtalen kom til uoverensstemmelse i gjennomføringen av planens første fase i løpet av 2003. Partene bekreftet sine ønsker om å gjenoppta Veikartet for fred i 2005 og 2007, men forhandlingene førte ikke frem, og planen ble aldri satt ut i livet.
José Luiz Ferreira Rodrigues

Karriere

José Luiz Ferreira Rodrigues startet sin profesjonelle karriere i Palmeiras i 1969.
Han har tidligere vært trener for Kawasaki Frontale.
Dalsida landskapsvernområde

Dalsida landskapsvernområde ligg i Nesset og Rauma kommuner i Møre og Romsdal fylke og i Lesja kommune i Oppland. Området ble opprettet 3. mai 2002 og er på 647 km². Landskapsvernområdet er opprettet for å verne naturlandskap, kulturminner, villrein og geologi.